recursal/SuperWikiNEXT-32B huggingface dataset:
**ז'וזף מרי** (בצרפתית: **Joseph Méry**, ‏1798 – 16 ביוני 1866) היה סופר, מחזאי ומשורר צרפתי. כרומנטיקן נלהב שיתף פעולה עם אוגוסט ברתלמי ברבות מן הסאטירות שלו וכתב סיפורים רבים, שנשכחו עם השנים. כיום הוא זכור ביותר כלבריתן-שותף לגרסה המקורית בצרפתית לדון קרלוס של ורדי, שעלתה בהצגת בכורה בפריז במרץ 1867. כמו כן, חיבר את המחזה "הקרב על טולוז", שוורדי עיבד לאופרה "הקרב על לוניינו" בינואר 1849.

בשעתו נודע מרי בשנינותו ובכושר האלתור שלו. הוא הפיק כמה יצירות בתיאטראות פריז ואף עבד עם ז'ראר דה נרוואל בעיבודים של מחזות שקספיר ואחרים.

אלכסנדר דיומא האב הזמין, ב-1864, את כל משוררי צרפת להפגין את כישורי היצירה שלהם בכתיבת שירה לפי סיומי שירים, שז'וזף מרי בחר למטרה זו. באחרית ימיו זכה מרי לקצבה מנפוליאון השלישי.

מקורות
------

ערך זה מסתמך על אנציקלופדיה בריטניקה מהדורת 1911, שהיא כיום ברשות הציבור.

קישורים חיצוניים
----------------

ויקישיתוף מדיה וקבצים בנושא **ז'וזף מרי** בוויקישיתוף
* כתבי ז'וזף מרי בפרויקט גוטנברג (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265742305171
* BIBSYS: 90761985
* BNE: XX995541
* BnF: cb104794059 (data)
* CANTIC: a10578900
* GND: 115559337
* ICCU: PUVV231489
* ISNI: 0000 0001 2140 9065
* LCCN: n82066692
* NDL: 00881029
* NKC: jn20001227154
* NLA: 36591340
* NLG: 122435
* NSK: 000630193
* NTA: 069812861
* RERO: 02-A025357172
* SELIBR: 307187
* SNAC: w64x5m89
* SUDOC: 027024784
* Trove: 1309725
* VcBA: 495/34148
* VIAF: 79031318
* WorldCat: lccn-n82066692

 |
**פריץ רובר** (בגרמנית: **Fritz Roeber**‏;  15 באוקטובר 1851 – 15 במאי 1924) היה מאייר גרמני, ליתוגרף וצייר היסטוריה.

ביוגרפיה
--------

אביו היה הסופר פרידריך רובר (גר'), ששימש גם כפרוקורטור של אלברפלד. לאחר שסיים את לימודיו היסודיים, למד ציור בבית ספר פרטי שהופעל על ידי אדוארד בנדמן. לימודיו הופסקו בזמן השירות במלחמת צרפת–פרוסיה. באמצע שנות ה-70, הציג כמה ליטוגרפיות גדולות על נושאים תנ"כיים.

הוא קיבל משימה גדולה ממחוז ריין על עיצוב קישוטים פיגורטיביים לגביע זהב, שיועבר לנסיך (לימים קייזר) וילהלם לרגל חתונתו. מאוחר יותר הוא הפך למייסד משותף של "איגוד הסחר המרכזי" (Central-Gewerbe-Vereins) וסייע בפיתוח תעשיית האומנות והמלאכה המקומית. משנת 1893 היה מדריך באקדמיה לאמנות בדיסלדורף. בראשית המאה העשרים הוא היה מעורב בארגון כמה תערוכות בינלאומיות גדולות.

בשנים 1908 עד 1924 שימש כמנהל האקדמיה לאמנות. טעמו וגישתו בניהול נחשבו לשמרניים למדי באותה תקופה. למרות זאת, הוא הוסיף כל הזמן לתוכניות הלימודים – כולל סדנאות לאמנות הכנסייה וויטראז'ים.

בשנת 1919, לאחר מיזוג חלקי עם בית הספר לאמנות ומלאכה הוא שכר שבעה מדריכים שילמדו את הנושאים החדשים שיתווספו כמו גרפיקאי, ושלושה אדריכלים – וילהלם קרייז, אמיל פרנקאמפ ופריץ בקר. הוא גם פיקח על בניית בנייני סטודיו חדשים עבור האקדמיה לאמנות, לאורך הריין, שנועדו להיות "עיר אמנות על פי המודל האנגלי". אלה נהרסו בשנת 1937 כדי לפנות מקום לנורדפארק לאורך הריין בדיסלדורף.

רחוב העובר לצד האקדמיה לאמנות נקרא על שמו. אחיו הבכור, ארנסט, היה גם מדריך שם.

גלריה
-----

* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **פריץ רובר** בוויקישיתוף

הערות שוליים
------------

1. ↑  *Zur Geschichte der Düsseldorfer Kunst, insbesondere im XIX. Jahrhundert*. Kunstverein für die Rheinlande und Westfalen, Düsseldorf 1902, pg.241
2. ↑  Kristina Kratz-Kessemeier: *Kunst für die Republik. Die Kunstpolitik des preußischen Kultusministeriums 1918 bis 1932*. Akademie Verlag, Berlin 2008

|  |  |
| --- | --- |
| בקרת זהויות עריכת הנתון בוויקינתונים | 
* GND: 116579781
* ISNI: 0000 0000 6676 7483
* RKD: 229851
* ULAN: 500087667
* VIAF: 40133630
* WorldCat: viaf-40133630

 |
**פריץ שטולטנברג** (בגרמנית: **Fritz Stoltenberg**‏;  7 באפריל 1855 – 13 בנובמבר 1921) היה צייר נוף וים גרמני.

ביוגרפיה
--------

נולד בשנת 1855 כבן של קפטן ים בעיירה קיל בצפון גרמניה, בגיל 17 כבר הראה שטולטנברג את כישרונותיו האמנותיים באמצעות סקיצות של עיר הולדתו וסביבתה. הודות ללימודיו באקדמיות של ויימאר, מינכן וקאסל, הוא הפך לצייר מיומן וצייר נוף, והוסיפו לכך גם מסעותיו הנרחבים לאיטליה, אלג'יריה, צרפת, נורווגיה, בלגיה והולנד.

משנת 1882 בילה שטולטנברג את חודשי הקיץ באקנסונד על פיורד פלנסבורג, שם השתייך לקבוצת אמנים שהתמסרה לציור באוויר הפתוח. בקיץ 1884 נסע לסקיין (צפון יוטלנד) והצטרף לחוג ציירי סקיין שנוצר סביב פדר סוורין קרויה, מייקל אנגה ואוסקר ביורק.

בשנת 1889 התחתן עם אנה שרנברג, בת למשפחה אמידה בהמבורג, והתיישב בקיל. כעת, משוחרר מאילוצים כספיים, הצייר הצעיר יכול לעבוד ללא דאגות. הוא השתמש בנמל קיל, בתצפיות על העיר קיל, כפר הדייגים אלרבק, תעלת קייזר וילהלם או רשומי הפיורד כמוטיבים, אותם המיר לציורים, חיתוכי עץ, רישומים ואיורים.

עם גאורג בורמסטר (גר') יוליוס פירסט אחרים, הוא ייסד את קואופרטיב האמנות שלזוויג-הולשטיין בשנת 1894. בשנת 1896 פרסם את הספר על האזור - כרך בפורמט גדול שהכיל ייצוג מקיף של תרבות המדינה. שטולטנברג תרם איורים רבים לכרך המפואר.

בשנת 1900 העביר את ראשות הקואופרטיב לאמנות לגאורג בורמסטר, איתו ייסד את "בית הספר לציור וציור אקדמי" בקיל בשנת 1905.

בשנת 1914 עבר לשנברג (הולשטיין) שעל הים הבלטי, שם המשיך להתמסר לציור בחוץ.

לאחר מותו בשנת 1921, נקבר בבית העלמין באולסדורף.

גלריה
-----

* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **פריץ שטולטנברג** בוויקישיתוף

הערות שוליים
------------

1. ↑  "Ausstellungarchiv: Fritz Stoltenberg (1855-1921). Ein Landschafts- und Marinemaler aus Kiel", www.kiel.de (בגרמנית)
2. ↑  Skagens Kunstmuseer, Skagens Kunstmuseer (ב־)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 2060649
* GND: 117287202
* ISNI: 0000 0000 6160 5135
* LCCN: no2009084218
* NTA: 070586381
* SUDOC: 144288435
* ULAN: 500358951
* VIAF: 77089301
* WorldCat: lccn-no2009084218

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פריץ שטולטנברג"**.
**ז'וזפ מרטינס ריירה** (בספרדית: **Josep Martínez Riera**; נולד ב-27 במאי 1998 באלזירה שבספרד) הוא כדורגלן ספרדי המשחק בעמדת השוער בקבוצת גנואה ובנבחרת ספרד.

קריירת מועדונים
---------------

### ברצלונה ב'

מרטינס הגיע למחלקת הנוער של ברצלונה בשנת 2015. הוא ישב על ספסל ברצלונה אתלטיק, קבוצת המילואים של המועדון במהלך מספר משחקים, אך לא זכה לדקות משחק.

### לאס פאלמאס

ב-19 ביולי 2017 חתם מרטינס בלאס פאלמאס, והחל לשחק בקבוצת המילואים של המועדון. הוא ערך 55 הופעות ליגה במדי קבוצת המילואים של המועדון, ולאחר מכן עלה לקבוצה הראשונה של המועדון, שמשחקת בליגה הספרדית השנייה, בה ערך 28 הופעות ליגה.

### ר.ב. לייפציג

ב-22 בינואר 2020 חתם מרטינס על חוזה לשלוש עונות וחצי בר.ב. לייפציג מהבונדסליגה, שיתחיל ב-1 ביולי. בעונתו הראשונה במועדון שימש כשוער מחליף, וערך הופעת ליגה אחת בלבד, בהפסד 2-1 לאוניון ברלין במסגרת המחזור ה-34 והאחרון לעונת 2020/2021.

ב-29 ביוני 2022 הושאל לגנואה.

קריירה בינלאומית
----------------

מרטינס היה חלק מסגל נבחרת ספרד עד גיל 21 בטורניר אליפות אירופה עד גיל 21 בשנת 2021.

הוא זומן לראשונה לסגל נבחרת ספרד כחלק מזימון כולל של שחקני נבחרת ספרד עד גיל 21 בשל הידבקותו של סרחיו בוסקטס במחלת נגיף קורונה 2019, וערך את הופעת הבכורה שלו בנבחרת ב-8 ביוני 2021 בניצחון 4-0 על נבחרת ליטא במשחק ידידות.

תארים
-----

**ר.ב. לייפציג**

* גביע גרמני: 2021/2022

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  Josep Martínez, portero del Alzira, fichaje "tapado" para el Juvenil B del Barça באתר Fútbol Base Català, ‏ 14 במאי 2015 (בספרדית)
2. ↑  Josep Martínez transferred to RB Leipzig באתר הרשמי של לאס פאלמאס, 22 בינואר 2020 (באנגלית)
**מיאמי מארלינס** (באנגלית: **Miami Marlins**) היא קבוצת בייסבול אמריקאית מליגת ה-MLB, שבסיסה בעיר מיאמי שבפלורידה. הקבוצה משחקת בבית המזרחי של הנשיונל ליג.

היסטוריה
--------

המארלינס הצטרפו ב-1993 כקבוצת הרחבה לליגת ה-MLB, יחד עם הקולורדו רוקיס. כבר בעונה החמישית ב-1997 זכתה הקבוצה באליפות הראשונה בתולדותיה, כשהיא מנצחת בוורלד סיריס את הקליבלנד אינדיאנס 3-4. מיד לאחר הזכייה ערך בעלי הקבוצה "מכירת חיסול" של מרבית כוכבי הקבוצה, לאחר שטען כי למרות ההצלחה נגרמו לו הפסדים כספיים גבוהים, כתוצאה מכך סיימה הקבוצה את שתי העונות הבאות במאזן הגרוע בליגה. הקבוצה שינתה פעמיים את הבעלות עד 2002, הצליחה להעפיל בפעם השנייה לוורלד סיריס ב-2003 לאחר ניצחון 3–4 על השיקגו קאבס, וזכתה באליפות לאחר ניצחון בסדרת הגמר על הניו יורק יאנקיז. למרות הזכייה בשתי האליפויות מעולם לא הצליחה הקבוצה לזכות בראשות הבית, ובשתי הפעמים היחידות שבהן העפילה לפלייאוף עשתה זאת מעמדת הווילד-קארד (כרטיס כניסה לפלייאוף המוענק לקבוצה בעלת המאזן הטוב ביותר שאינה ראש בית).

התנהלות הקבוצה לאורך השנים מאופיינת במסגרת תקציב נמוכה, ויתור על כוכבים, ובנוכחות דלה של אוהדים במשחקי הבית. הכנסות הקבוצה הן הנמוכות ביותר מבין כל קבוצות הליגה, והקבוצה דורגה אחרונה מבחינת הערכת שוויה הכלכלי בדירוג מגזין פורבס.
בשנותיה הראשונות שיחקה הקבוצה באצטדיון סאן לייף, אצטדיון פוטבול שהותאם למשחק הבייסבול. לאחר שנים ארוכות של מאבקים פוליטיים ומשפטיים, אושרה ב-2008 הקמת אצטדיון בייסבול חדש עבור המארלינס במיאמי. ב-2011 שונה שם הקבוצה מפלורידה מארלינס למיאמי מארלינס, וב-2012 עברה לאצטדיון החדש במרכז העיר מיאמי.

### שחקנים שמספר חולצתם הוצא לגמלאות

| מספר | שחקן | תפקיד | שנים בקבוצה | שנת הפרשה |
| --- | --- | --- | --- | --- |
| **42** | ג'קי רובינסון | בסיס שני |  | 1997 |

1. ↑  ה-MLB החליטה להוציא את מספרו של רובינסון משימוש, בשל כבוד והישגיו של השחקן. כלומר, אף קבוצה בליגה לא יכולה לתת לשחקן מסוים את המספר.

קישורים חיצוניים
----------------

ויקישיתוף מדיה וקבצים בנושא **מיאמי מארלינס** בוויקישיתוף
* 

* אתר האינטרנט הרשמי של מיאמי מארלינס (באנגלית)
* מיאמי מארלינס, ברשת החברתית פייסבוק

* מיאמי מארלינס, ברשת החברתית טוויטר

* מיאמי מארלינס, ברשת החברתית אינסטגרם

* מיאמי מארלינס, סרטונים בערוץ היוטיוב
* מיאמי מארלינס, באתר אנציקלופדיה בריטניקה (באנגלית)

הערות שוליים
------------

1. ↑  מחקר על הקבוצה באתר מגזין פורבס
2. ↑

| קבוצות ליגת ה-MLB |
| --- |
| הליגה הלאומית | הליגה האמריקאית |
| **הבית המזרחי** | **הבית המרכזי** | **הבית המערבי** | **הבית המזרחי** | **הבית המרכזי** | **הבית המערבי** |
| אטלנטה ברייבס | שיקגו קאבס | אריזונה דיאמונדבקס | בוסטון רד סוקס | שיקגו וייט סוקס | אוקלנד אתלטיקס |
| מיאמי מארלינס | סינסינטי רדס | קולורדו רוקיס | ניו יורק יאנקיז | קליבלנד אינדיאנס | סיאטל מארינרס |
| ניו יורק מטס | מילווקי ברוארס | לוס אנג'לס דודג'רס | טמפה ביי רייס | דטרויט טייגרס | טקסס ריינג'רס |
| פילדלפיה פיליז | פיטסבורג פיירטס | סן דייגו פאדרס | טורונטו בלו ג'ייז | קנזס סיטי רויאלס | לוס אנג'לס איינג'לס |
| וושינגטון נשיונאלס | סנט לואיס קרדינלס | סן פרנסיסקו ג'איינטס | בולטימור אוריולס | מינסוטה טווינס | יוסטון אסטרוס
 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no93026790
* VIAF: 137495075
* WorldCat: lccn-n2011083950

 |
**הקורפוס ה-29** (בגרמנית: **XXIX. Armeekorps**) היה קורפוס של הורמאכט במהלך מלחמת העולם השנייה.

היסטוריה
--------

הקורפוס הוקם ב-20 במאי 1940, והועמד תחת פיקוד הנס פון אובסטפלדר.

במהלך המערכה על צרפת היה הקורפוס בעתודת הOKH, ולאחר מכן הוצב הקורפוס ככוח כיבוש תחת פיקוד הארמייה התשיעית בצרפת. במהלך מבצע ברברוסה לחם הקורפוס כחלק מהארמייה השישית במסגרת קבוצת ארמיות דרום, והשתתף בקרב קייב ובקרב חרקוב הראשון. במהלך מתקפת הקיץ הגרמנית בשנת 1942 לחם פון הקורפוס כחלק מהארמייה האיטלקית השמינית במסגרת קבוצת ארמיות B, ובינואר 1943 הועבר תחת פיקוד פלגת הארמייה הולידט במסגרת קבוצת ארמיות דון. באפריל 1943 לחם הקורפוס בקרבות הקשים על המיוס כחלק מהארמייה השישית במסגרת קבוצת ארמיות דרום, ובסתיו אותה שנה לחם בקרבות הקשים על הדנייפר. בשנת 1944 השתתף הקורפוס בקרבות הקשים באוקראינה וברומניה, ובקיץ אותה שנה לחם במבצע יאשי-קישינב. באוקטובר 1944 הועבר הקורפוס תחת פיקוד הארמייה השמינית בהונגריה, ובאפריל 1945 הועבר תחת פיקוד ארמיית הפאנצר הראשונה במוראביה, עמה לחם עד סוף המלחמה.

מפקדים
------

* הנס פון אובסטפלדר (20 במאי 1940 - 21 במאי 1943)
* אריך ברנדנברגר (21 במאי 1943 - 30 ביוני 1944)
* אנטון ריכרד פון מאוכנהיים גנאנט בכטולסהיים (2 ביולי 1941 - 1 בספטמבר 1944)
* קורט רפקה (1 בספטמבר 1944 - 8 במאי 1945)

סדר הכוחות
----------

### מבצע ברברוסה

במהלך מבצע ברברוסה כלל הקורפוס את היחידות הבאות:

* הדיוויזיה ה-44
* הדיוויזיה ה-111
* הדיוויזיה ה-299

### מבצע יאשי-קישינב

במהלך מבצע יאשי-קישינב כלל הקורפוס את היחידות הבאות:

* הדיוויזיה ה-9
* הדיוויזיה הרומנית ה-21
* הדיוויזיה ההררית הרומנית ה-4

קישורים חיצוניים
----------------

* הקורפוס ה-29 באתר lexikon-der-wehrmacht בגרמנית
**מיאולניה** (שם מדעי: **Meiolania**) הוא סוג נכחד של זוחל דמוי-צב ממשפחת המיאולניים שחי החל מתקופת האוליגוקן עד הולוקן באוסטרליה ובאיים סביבה ונכחד לפני 3,000 לפנה"ס. הוא תואר ב-1886 בידי החוקר ריצ'רד אוון. משמעות שמו היא: "נודד קטן".

מאפיינים
--------

יצור מוזר זה ששייך למשפחה נכחדת השונה משאר הצבים, הזכיר במראהו אנקילוזאורוס או גליפטודון. הוא היה בעל ראש גדול עם שתי קרניים, שריון מגושם באורך 60 ס"מ, מאחוריו השתרך זנב גדול בעל חוליות טבעתיות קשיחות וקוצים לקראת קצה הזנב. אורכו הגיע עד לכ-2.5 מ' והוא היה הצב היבשתי הגדול ביותר לאחר המין הנכחד צב האטלס מאסיה. 

מיאולניה חי באוסטרליה, אי הלורד האו, קלדוניה החדשה והאי ונואטו. הוא נהיה צמחוני לגמרי והתנהל בצורה מגושמת. הפרטים שהתגלו בקלדוניה החדשה היו קטנים יותר מקרוביהם מאוסטרליה.

המאובנים האחרונים שלו התגלו לפני 3,000 שנה לפנה"ס. ככל הנראה הם נכחדו עקב ציד בידי שבטים קדומים של פולינזים שפלשו לאיים 300 שנה לפני ההכחדה.

בתרבות
------

זוחל זה הופיע במשחק Jurassic World: Alive.

קישורים חיצוניים
----------------

ויקישיתוף מדיה וקבצים בנושא **מיאולניה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
בתורת המשחקים, **משחק סופר אדיטיבי** מתאר משחק קואליציוני בעל תכונה מיוחדת והיא שכל שתי קואליציות זרות המתאחדות יחד לקואליציה אחת יכולות להשיג תוצאה שווה או טובה יותר מזו שיכלו להשיג כל אחת בנפרד - "**האיחוד אינו מזיק**".

הרחבה
-----

דרישת **"האיחוד אינו מזיק"** נראית כה טריוואלית עד כי בתחילת דרכה של תורת המשחקים דנו אך ורק במשחקים מסוג זה. לצורך בניית המודל המתמטי בתורת המשחקים של משחקים בצורת פונקציה קואליציונית, התברר כי נוח יותר לעבוד עם קבוצה רחבה יותר של משחקים ולא רק עם משחקים סופר אדיטיביים. ברוב המצבים הכלכליים והחברתיים הנחת הסופר אדיטיביות היא הנחה סבירה, אך ייתכן כי מסיבות כלשהן (פוליטיות, גזעיות, העדפות אישיות וכדומה) תיווצרנה שתי קבוצות אשר שילובן לא רק שלא יתרום להן, אלא אף ירע את מצבן - במצב זה הנחת הסופר אדיטיביות אינה סבירה.

דוגמה למצב בו הנחת הסופר אדיטיביות אינה סבירה היא מצב בו הממשלה מפעילה חוק שיגביל את התהוותם של מונופולים לפיו אסורה התאגדות של מספר חברות ל"חברה גדולה מידי" בעלת כוח שוק גדול מידי, דבר העלול לפגוע ברווחה החברתית. הממשלה יכולה להשתמש במיסוי אותו תטיל במיקרה של התאחדות על מנת לפגוע בכדאיות האיחוד.

טבעי להניח שבמשחק סופר אדיטיבי תיווצר קואליציה גדולה ככל האפשר שכן השחקנים מרוויחים יותר ככל שמתאגדים יותר שחקנים לקואליציה אחת.

הגדרה פורמלית
-------------

משחק יקרא משחק סופר אדיטיבי אם לכל שתי קואליציות זרות \ T,S ופונקציית תועלת \ f מתקיים:
\ f(\ T\cup S)\geq f(S)+f(T)

לקריאה נוספת
------------

* שמואל זמיר, מיכאל משלר, אילון סולן, **תורת המשחקים**, הוצאת הספרים ע"ש י"ל מאגנס, 2008.
* האוניברסיטה הפתוחה, "תורת המשחקים" יחידה 4 ,ההוצאה לאור של האוניברסיטה הפתוחה 1981.
**משחק פיקטיבי** - בתורת המשחקים, אלגוריתם שמיועד לקרב ערך של משחק בעזרת וקטור אסטרטגיות במשחק חוזר.

שיטת משחק פיקטיבי של בראון
--------------------------

* הערה - בערך זה נקרא "פעולות" לאסטרטגיות במשחק G, כדי להבדיל מאסטרטגיות במשחק החוזר

נתאר שיטה שמיועדת לשפר תוצאות משחק G מעבר לתוצאות שמתקבלות כשמשוחק וקטור פעולות
{\displaystyle {\vec {A}}^{(0)}}
. ב"שיפור" הכוונה לדרישה כלשהי לווקטור פעולות מעורב. למשל, שיפור לשחקן יריב יכול להיות וקטור פעולות שלפיו השחקנים האחרים מרוויחים פחות ממה שהם היו מרוויחים לו היו משחקים 
{\displaystyle {\vec {A}}^{(0)}}
, ולמבקר חיצוני שיפור יכול להיות הדרישה שווקטור הפעולות הוא
\epsilon -שיווי משקל. חזרה על G כשמתחילים ב-
{\displaystyle {\vec {A}}^{(0)}}
היא מערכת עם מצב
{\displaystyle {\vec {A}}^{(t)}}
המתפתחת בהשפעת G - בכל זמן t השחקנים בודקים איך G הגיבה להם בעבר ועל סמך הבחנותיהם מחשבים איזו פעולה לעשות בזמן t. במבט זה, יש ב-
{\displaystyle {\vec {A}}^{(0)},{\vec {A}}^{(1)},...{\vec {A}}^{(t)},t\in N} מידע על המבנה של G. במידע זה אפשר להשתמש כדי לשפר את תוצאות המשחק G. אולי לכך התכוון בראון במונח "משחק פיקטיבי" שהמציא בתיאור שיטה כזאת עם וקטור אסטרטגיות מסוים.

ייתכן שהתואר "פיקטיבי" מתייחס למשחקים שמבטאים מצבים במציאות שבהם חזרה על המשחק אינה מעשית, והחזרות על המשחק יכולות להתקבל מהדמיה ממוחשבת. למרות שבראון השתמש בווקטור אסטרטגיות מסוים, ייתכן שווקטורי אסטרטגיות מורכבים יותר יובילו לאלגוריתמים שיעבדו בתחום רחב יותר של משחקים.

האסטרטגיה של בראון
------------------

במאמרו מתאר בראון אסטרטגיה של סטטיסטיקאי שבזמן t מעריך את משחק כל שחקן i כהתפלגות {\displaystyle \sigma \_{i}^{(t)}} של הפעולות שלו בעבר
{\displaystyle A\_{i}^{(0)},A\_{i}^{(1)},...A\_{i}^{(t-1)}}.
בזמן t השחקן בוחר פעולה טהורה 
{\displaystyle {\vec {A}}^{(t)}}
המהווה אופטימום לפונקציית הרווח שלו באותו שלב. בראון מציע שכאשר כל השחקנים משחקים לפי אסטרטגיה זו, הווקטור
{\displaystyle {\vec {\sigma }}^{(t)}=(\sigma \_{i}^{(t)})\_{i=1}^{N}}
מתכנס לפתרון המשחק. יש לכך שני מובנים אפשריים. הראשון הוא התכנסות
{\displaystyle {\vec {\sigma }}^{(t)}}
לווקטור פעולות אופטימליות. השני הוא התכנסות
{\displaystyle {\vec {u}}({\vec {\sigma }}^{(t)})}
לערך המשחק.

ניתוח שיטת בראון
----------------

שיטת בראון נחקרה מאז שהציע אותה ועד 1999 לפחות. להלן שתי תוצאות שמעידות על השימוש והמגבלות של השיטה.

### רובינסון 1951

רובינסון (Robinson)‏ מציגה הוכחה שמשחק סכום אפס פיקטיבי בין שני שחקנים לפי האסטרטגיה של בראון מקרב את ערך המשחק.

### שפלי 1963

שפלי (Shapley)‏
מציג משפחה רחבה של משחקים 3x3 שאינם סכום אפס בה אין התכנסות של סדרת תוצאות המשחקים בשיטת בראון, ואף לא תת-גבול שהוא שיווי משקל של המשחק החד-שלבי. משפחת המשחקים מוגדרת על ידי מספר אי-שוויונות ליניאריים באיברי מטריצת המשחק. מאמר מ-1998 מראה שתוצאה זו נכונה ברוב המשחקים שאינם סכום אפס.

הערות שוליים
------------

1. ↑  George W. Brown, "Iterative Solution of Games by Fictitious Play", *Activity Analysis of Production and Allocation*, 1951 John Wiley & Sons
2. ↑  Julia Robinson, "An Iterative Method of Solving a Game", *The Annals of Mathematics* Vol. 54 No. 2, 1951
3. ↑  Lloyd S. Shapley, *Some Topics in Two Person Games*, Memorandum RM-3672-PR, The RAND Corporation, 1963
4. ↑  Krishna and Sjöström, "On the Convergence of Fictitious Play", *Mathematics of Operations Research" Vol. 23 No. 2, 1998*
**עבירת הסגת גבול** היא פגיעה במימוש זכויותיו הקנייניות של אדם במרחבו הפרטי, בדרך של כניסה או המשך שהייה בנכס מקרקעין (דירה לדוגמה) או מיטלטלין (כלי רכב לדוגמה) השייך לו במטרה להפחידו, להעליבו, להקניטו או לעבור עבירה כלשהי. ככלל, כניסה לנכס תיחשב כהסגת גבול רק אם נלווית לה מטרה בלתי חוקית.

מישור פלילי מול מישור אזרחי
---------------------------

יש להבדיל בין הסגת הגבול במישור האזרחי**,** בין היתר כפי שהיא באה לידי ביטוי בסעיף 18 לחוק המקרקעין המאפשר עשיית דין עצמי בנסיבות מסוימות לבין הסגת הגבול במישור הפלילי הקבועה בסעיף 447 לחוק העונשין אשר מגדיר את הפעולה כעבירה בת ענישה.

הגדרות הסגת גבול
----------------

סעיף 447 לחוק העונשין קובע כי אדם יוגדר כמסיג גבול רק במקרה ופעל באחת מהדרכים הבאות על מנת להפחיד, להעליב, להקניט מחזיק בנכס או לעבור עבירה.

1. נכנס לנכס (לתוכו או על פניו).
2. לאחר שנכנס לנכס, נשאר שם שלא כדין.

### מהו נכס ומהי כניסה לנכס?

ההגדרה של נכס כוללת הן נכסי מקרקעין (דירה או בית עסק, לדוגמה) והן נכסי מיטלטלין (כלי רכב, לדוגמה).

כניסה לנכס יכולה להיות גם הכנסת חלק מגופו של מסיג הגבול (לדוגמה: בעיטה על דלת דירה, הכנסת ראש או יד, צלצול בפעמון דירה באופן ממושך ועוד).

### הישארות בנכס

החלופה השנייה של עבירת הסגת גבול היא הישארות מסיג הגבול לאחר כניסה (אליו או על פניו) כדין. משמעות חלופה זו היא כי אדם נכנס לנכס באופן חוקי, אך הישארותו לאחר מכן אינה כדין, כלומר בניגוד לרצונו של מחזיק הנכס ולאחר דרישה שלא נענתה, כי יעזוב את הנכס.

אדם שנכנס לנכס בהסכמה אך בהמשך, מחזיק הנכס דורש ממנו לעזוב והוא מסרב לבקשה, הרי המעשה ייחשב כהסגת גבול.

### מיהו מחזיק בנכס?

המחזיק בנכס אינו בהכרח הבעלים הרשומים של הנכס. לפי הגדרת החוק, החזקה זמנית של אדם בנכס היא מספקת על מנת שיוגדר כמחזיק בנכס.

היסוד הנפשי הנדרש
-----------------

על מנת להרשיע אדם בעבירה זו, הכניסה לנכס צריכה להיעשות לשם הפחדת מחזיק הנכס, העלבתו, הקנטתו או לשם ביצוע עבירה, על כן כניסה כשלעצמה אינה מספקת. יחד עם זאת, לא נדרש כי מחזיק הנכס יוקנט, יופחד הלכה למעשה או שתבוצע עבירה בפועל. מספיק כי עניין זה יהווה בגדר מטרה של מסיג הגבול או במקרה וידע (בהסתברות גבוהה) כי התנהגותו תביא לתוצאה האסורה של הפחדת מחזיק הנכס, העלבתו וכו'.

בנוסף, אין חובה כי מחזיק הנכס יהיה נוכח פיזית בנכס. די בכך כי ברגע ששמע שנכנסו לנכס שבבעלותו, גרם לו הדבר לתחושה כי הוא מוקנט או מאוים (גם בדיעבד).

מסגרת הענישה
------------

במידה ואדם יוגדר כמסיג גבול, בית המשפט יהיה רשאי לקבוע לו עונש של עד שנתיים מאסר. עם זאת, במידה ואדם שהסיג גבול עשה זאת כאשר הוא נושא נשק חם או קר, ניתן יהיה להחמיר בעונשו ולקבוע לו עונש של עד ארבע שנות מאסר.

קישורים חיצוניים
----------------

- ויקיטקסט חוק העונשין, באתר ויקיטקסט

הערות שוליים
------------

1. ↑  מיכל אביב, הסגת גבול: מהי עבירה פלילית של הסגת גבול? באתר דין – עורכי דין ומידע משפטי בישראל. ‏29/05/2016
2. ↑  חוק המקרקעין, תשכ"ט-1969
3. ↑  חוק העונשין, התשל"ז-1977
4. ↑  הכוונה היא לנכס שאפשר להיכנס לתוכו (לדוגמה מכונית) או נכס שאפשר לעלות עליו (לדוגמה קטנוע)
5. ↑  ע"פ (ת"א) 1644/86, היימן, פס"מ תשמ"ח(א) 127
6. ↑  ע"פ (נצרת) 124/02  ר' ב' נ' מדינת ישראל (ניתן ביום 25.6.02) - שם נקבע כי החזקת חדר עבודתה של אחות בקופת חולים, אליו רשאים להיכנס אנשים אחרים ברשותה בלבד, מספיקה כדי להגדירה כ"מחזיקה בנכס".
**הקורפוס ה-54** (בגרמנית: **LIV. Armeekorps**) היה קורפוס של הוורמאכט שלחם במלחמת העולם השנייה.

היסטוריה
--------

הקורפוס הוקם ב-1 ביוני 1941, וכמפקדו מונה אריק-אוסקר הנזן. במהלך מבצע ברברוסה לחם הקורפוס כחלק מהארמייה ה-11, והשתתף בקרב קייב ובמצור על סבסטופול. לאחר נפילת סבסטופול הועברה הארמייה צפונה, לחזית לנינגרד, ולאחר מכן הועבר הקורפוס תחת פיקוד הארמייה ה-18 במסגרת קבוצת ארמיות צפון, והשתתף עמה בקרבות הקשים סביב לנינגרד. לאחר מכן לחם הקורפוס ובלם כוחות סובייטיים חזקים באזור וולחוב ושליסלבורג, וב-2 בפברואר 1944 הפך הקורפוס ל**פלגת הארמייה נארווה**.

מפקדים
------

* אריק-אוסקר הנזן (1 ביוני 1941 - 20 בינואר 1943)
* קרל הילפרט (20 בינואר 1943 - 1 באוגוסט 1943)
* אוטו שפונהיימר (1 באוגוסט 1943 - 2 בפברואר 1944)

סדר הכוחות
----------

### מבצע ברברוסה

במבצע ברברוסה כלל הקורפוס את היחידות הבאות:

* הדיוויזיה ה-50
* הדיוויזיה ה-170
* הדיוויזיה הרומנית ה-5

### המצור על סבסטופול

במהלך המצור על סבסטופול כלל הקורפוס את היחידות הבאות:

* הדיוויזיה ה-22
* הדיוויזיה ה-24
* הדיוויזיה ה-50
* הדיוויזיה ה-132

קישורים חיצוניים
----------------

* הקורפוס ה-54 באתר lexikon-der-wehrmacht (בגרמנית)
**משחק מקדים** היא תוכנית טלוויזיה ישראלית ששודרה בערוץ 10 במשך שתי עונות בהנחיית גלית גוטמן בשנים 2004–2005, בהפקת אולפני הבירה ירושלים.

במסגרת התוכנית בכל פרק ניצבים רווק או רווקה כמתמודדים ראשיים וארבעה מתמודדים נסתרים בני המין השני. במסגרת התוכנית הרווקים בוחרים את המתמודד הנסתר המועדף עליהם על פי מבחנים שונים כמו קריאת קטע מהספר האהוב על כל אחד מהארבעה. לאחר מכן הרווקים רואים פנים מול פנים את ארבעת המתמודדים שהיו נסתרים והם צריכים לבחור מי הכי מוצא חן בעיניהם מבחינת המראה החיצוני. אם אין התאמה בין בחירת האישיות לבחירת החיצוניות על הרווק להחליט את מי הם בחורים.

פורמט התוכנית הוצג בפסטיבל הטלוויזיה "MIPCOM" שבצרפת ונמכר למספר מדינות וביניהן אירלנד ורומניה.

קישורים חיצוניים
----------------

* משחק מקדים, במיזם "אישים" לתיעוד היצירה הישראלית
* משחק מכור, באתר וואלה!‏, 26 באוקטובר 2004
* איילה פנייבסקי, עכבר העיר, אפילו גלית גוטמן לא תמצא לכם אהבה, באתר הארץ, 21 ביולי 2008

הערות שוליים
------------

1. ↑  יפעת יעקובסון, גברת LOVE, באתר ynet, 27 באוקטובר 2004  
רותה קופפר, "משחק מקדים" של גלית גוטמן חוזרת לעונה חדשה בערוץ 10, באתר הארץ, 14 בספטמבר 2005
2. ↑  יעל גאוני, ‏הפורמט הטלוויזיוני "משחק מקדים" של JCS נמכר לוורנר ברדרס האמריקאית, באתר גלובס, 24 באוקטובר 2006
3. ↑  יעל גאוני, ‏הפורמט של שעשועון השידוכים "משחק מקדים" בערוץ 10 נמכר ל-7 מדינות, באתר גלובס, 2 ביולי 2007
**Pass the Dutchie** הוא שיר שבוצע על ידי להקת הרגאיי Musical Youth (אנ') שהורכבה מבני נוער בריטים ממוצא ג'מייקני. השיר יצא לאור בשנת 1982 ונכלל באלבום הבכורה של הלהקה "The Youth of Today". הוא זכה להצלחה עולמית ונמכרו ממנו מעל ל-5 מיליון עותקים.

רקע
---

Pass The Dutchie היה הסינגל הראשון של הלהקה שיצא בחברת תקליטים גדולה. השיר הופיע כגרסת כיסוי שהתבססה על שני שירים:"Gimme the Music" של U Brown" והשיר "Pass the Kouchie" של ההרכב הג'מייקני "Mighty Diamonds" העוסק בשימוש בקנאביס ("kouchie" בסלנג ג'מייקני הוא כינוי לצינור לעישון קנאביס). בגרסה החדשה שונה שם השיר ל-Pass The Dutchie. בפטואה Dutch הוא סיר לבישול.

כל האזכורים לסמים הוסרו בגרסת הכיסוי. לדוגמה, השורה מהשיר "Pass the Kouchie" ("איך זה מרגיש כשאין לך עשב (קנאביס בסלנג)") שונתה ל"איך זה מרגיש כשאין לך מזון".

הצלחה
-----

בעת שהסינגל יצא, נמכרו ממנו 100,000 עותקים ביום אחד. השיר הגיע למקום הראשון במצעד הסינגלים הבריטי, למקום העשירי במצעד הבילבורד הוט 100 האמריקאי וזכה להצלחה במדינות רבות אחרות כגון אוסטרליה, קנדה וגרמניה. מעל ל-5 מיליון עותקים מן הסינגל נמכרו ברחבי העולם.

וידאו קליפ
----------

הווידאו קליפ לשיר בוים על ידי דון לטס וצולם בחלקו בגדה הדרומית של נהר התמזה בלונדון, על יד גשר למבת'. בקליפ נראים חברי הלהקה שרים ומנגנים. בנוסף נראים חברי הלהקה מצולמים בתוך בית משפט. בקליפ השתתף השחקן ג'וליאן פירת'.

אזכורים בתרבות
--------------

במחרוזת פארודית לכבוד ראש השנה בעונה השלישית של הקומדי סטור שולב השיר עם מילים שונות שמתייחסות לסעודה המשפחתית בערב ראש השנה.

השיר שולב בפסקול הסרט זמר החתונות בשנת 1988

בפרק של הסדרה משפחת סימפסון משנת 1999 שבו המשפחה טסה ליפן, אומר הומר סימפסון שבמקום לטוס ליפן הוא היה מעדיף לנסוע לג'מייקה, שם היה "pass the dutchie on the left hand side", ובכך ציטט שורה מן הפזמון של השיר.

בשנת 2002 שימש השיר בפסקול הסרט סקובי דו.

בשנת 2010 שולב השיר בפסקול הסרט Boy.

קישורים חיצוניים
----------------

* מידע על היצירה "Pass the Dutchie" באתר מיוזיק בריינז
* מידע על הסינגל "Pass the Dutchie" באתר מיוזיק בריינז
* Press Association‏, Musical Youth lose legal battle over Pass The Dutchie, באתר הגרדיאן, 23 במרץ 2012

הערות שוליים
------------

1. ↑  אלכסיס פטרידיס, Famous for 15 months, באתר הגארדיאן, 21 במרץ 2003
2. ↑  סטפן הולדן, THE POP LIFE; Billy Joel Serenades the Dark Side, באתר ניו יורק טיימס
3. ↑  רוברט כריסטגאו, Christgau's Consumer Guid, ב- Village Voice
4. ↑  Musical Youth - Pass the Dutchie, באתר mvdbase
5. ↑   הקומדי סטור - ראש השנה, סרטון באתר יוטיוב
6. ↑  The Wedding Singer (1998)- Soundtracks, באתר imdb
7. ↑  Boy (2010) - Soundtracks, באתר imdb

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: be81864c-0957-4c0f-b704-82aec13920cd
* MusicBrainz work: e6f2a4fd-c5cd-4898-96ae-3a740cf7f35b

 |
משדדת דיסקים נגררת על ידי טרקטור ג'ון דיר
**מַשְׂדֵּדָה** היא כלי חקלאי המשמש לעבודות גימור שונות על פני השדה: שבירת רגבי אדמה גדולים אחרי החרישה, יישור השטח, כיסוי זרעים וכדומה. זאת בשונה מהמחרשה המשמשת לעיבוד עמוק יותר של הקרקע, ומהקלטרת המשמשת לעיבוד בעומק בינוני.

ההיסטוריה של המשדדה
-------------------

פעולת השידוד מוזכרת כבר בתנ"ך:

> 
> הֲכֹל הַיּוֹם יַחֲרֹשׁ הַחֹרֵשׁ לִזְרֹעַ יְפַתַּח וִישַׂדֵּד אַדְמָתוֹ
> 
> 
> 
> — ישעיהו כח, כד
> 

בדומה לחרישה, גם פעולת השידוד נעשתה בתחילה על ידי האדם לבדו. בהמשך, נגררה המשדדה על ידי שוורים וסוסים, ובחקלאות המודרנית היא נגררת באמצעות טרקטור.

באירופה ידוע השימוש במשדדות מימי הביניים.

סוגי משדדות
-----------

משדדות קיימות בסוגים ובגדלים שונים, בהתאם ליעדן. הן לרוב בנויות ממסגרת קשוחה, אליה מוצמדים דיסקיות, שיניים, שרשרת מקשרת ועוד אמצעי עיבוד. במקומות קרירים יותר, הסוגים הנפוצים יותר של משדדות, הן משדדת הדיסקיות ומשדדת השרשרת. ברם, בניו זילנד ובאוסטרליה, באזורי גידול בקר, משתמשים במשדדות החודים.

משדדות שרשרת משמשות בעבודות קלות יותר לדוגמה ישור אדמה מעובדת, או כיסוי זרעים, בעוד שמשדדות דיסקיות משמשות בעיקר לעבודה קשה יותר כמו פירור גושי האדמה. 

יש גם סוגים מגוונים של משדדות כח, המונעות בתמסורת מהטרקטור במקום להסתמך רק על משקל המשדדת ותנועת הטרקטור.

שימושים שאינם חקלאיים
---------------------

באצטדיונים ובמגרשי ספורט אחרים משתמשים לצורכי תחזוקה במשדדות קלות. תחזוקה זו כוללת יישור השטח, טיפול בעקבות צעדים עמוקים ובחריצים משמעותיים. כמו כן המשדדה משמשת לחריש ביטחוני של חופי הים על מנת לוודא כי אין בחול חפצים חשודים או חפצים העלולים לפגוע ברוחצים ובמערכי שמירת גבול ליצירת שביל טשטוש כדי להקל על איתור טביעות רגליים.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **משדדה** |
| ויקישיתוף תמונות ומדיה בוויקישיתוף: **משדדה** |

* משדדה, באתר אנציקלופדיה בריטניקה (באנגלית)
**דן טורטן** (נולד ב-15 בספטמבר 1964) הוא רופא, קצין צה"ל וטייס קרב במילואים בדרגת אלוף-משנה, פיקד על בסיס חצור של חיל האוויר. כספורטאי, ייצג את ישראל בשיט תחרותי באולימפיאדת סיאול (1988).

ביוגרפיה
--------

### שייט תחרותי

טורטן עסק בשיט תחרותי מגיל צעיר והתחרה יחד עם אחיו רן הצעיר ממנו בשנתיים, במפרשית דגם 420 ובדגם 470. בין הישגיהם הבולטים בדגם 470: מקום 14 באליפות העולם בפורטוגל ב-1982, מקום 15 באליפות אירופה בפולין ב-1983, מקום שישי באליפות העולם בספרד בשנת 1986, אלופי ישראל בשנים 1985–1987 וזכייה באליפות בריטניה ב-1987. הם נבחרו לייצג את ישראל במסגרת המשלחת לאולימפיאדת סיאול (1988). במהלך התחרויות חל יום הכיפורים, האחים טורטן השתתפו במקצה באותו יום, חרף איסור הוועד האולימפי הישראלי, בתגובה נשלחו חזרה לישראל עוד בטרם הסתיימו השיוטים, למרות טענתם שרק התאמנו, ולא התחרו, בסיום המקצים דורגו במקום ה-18. ועדה שהקימה התאחדות הספורט בישראל קבעה כי הם התחרו ולא רק התאמנו והחליטה להרחיקם מכל פעילות במסגרת ההתאחדות לספורט ואיגוד השיט לתקופה של 5 שנים. האחים ערערו על ההחלטה, שבוטלה לאחר כשנתיים וחצי על ידי בית המשפט העליון. למרות שערעורם התקבל לבסוף, לא חזרו עוד לשיט תחרותי.

### שירות צבאי

במקביל לקריירה הספורטיבית, למד טורטן רפואה באוניברסיטת בן-גוריון בנגב במסגרת העתודה האקדמית, לאחר סיום הלימודים התגייס לצה"ל והתנדב לקורס טיס, אותו סיים במגמת טייסי קרב ב-1993. הוא שירת כטייס קרב בטייסת מטוסי F-16 פייטינג פלקון ו-F-15 איגל, פיקד על טייסת 144, טייסת F-16 ועל טייסת 133, טייסת F-15, ושירת כמפקד תחום אוויר במכללה הבין-זרועית לפיקוד ומטה. ב-2008 עם העברת טייסות התובלה של חיל-האוויר לבסיס נבטים והפיכתו מכנף לבח"א 28, קודם טורטן לדרגת אלוף-משנה ומונה לסגן מפקד הבסיס, לקראת מינויו עבר הכשרה גם כטייס תובלה. ב-2011 מונה למפקד בסיס חצור ושירת בתפקיד עד 2014. 

לטורטן תואר שני במנהל עסקים מאוניברסיטת חיפה.

קישורים חיצוניים
----------------

* דן טורטן, באתר olympedia.org
* טל וולקרון עמיקם, ‏פרשנו מהספורט, והצלחנו בגדול בפרק ב', באתר גלובס, 18 באוקטובר 2013
* יאיר קטן, חג, מועד ונופל, באתר ynet, 25 בספטמבר 2012

הערות שוליים
------------

1. ↑  אייל לוי, ‏כך שיוט אולימפי ביום כיפור הפך לסערה שהלהיטה את המדינה, באתר מעריב אונליין, 11 באוקטובר 2016.

|  משלחת ישראל לאולימפיאדת סיאול (1988)  |
| --- |
| איגרוף **איגרוף** | יהודה בן חיים • יעקב שמואל • אהרון יעקובי |
| היאבקות **היאבקות** | דב גרוברמן • אבן ברנשטיין |
| התעמלות **התעמלות מכשירים** | רויטל שרון |
| התעמלות אמנותית **התעמלות אמנותית** | שולמית גולדשטיין • רקפת רמיגולסקי |
| טניס **טניס** | עמוס מנסדורף • שחר פרקיס • גלעד בלום • אילנה ברגר |
| קליעה **קליעה** | אדוארד פפירוב • יצחק יונסי |
| שחייה **שחייה** | אייל שטיגמן |
| שיט **שיט** | רן טורטן • דן טורטן • אלדד אמיר • יואל סלע |

| מפקדי בסיס חצור  |
| --- |
| 

|  |
| --- |
| ארנולד אילוויט • סם פדלמן • יעקב בן חיים • שלמה להט (לנדאו) • יוסף רענן • לסלי איסטרמן • עזר ויצמן • מוטי הוד • משה פלד • בני פלד • יעקב נבו • רפי הר-לב • עמוס לפידות • עמוס עמיר • אביהו בן-נון • יורם אגמון • רן גורן • גיורא גורן • יואל פלדשו • גדעון שפר • דן חלוץ • אורי בקל • ישראל שפיר • עידו נחושתן • אביב תמיר • בני צוקר • רונן דן • אריאל בריקמן • אורי אורון • דן טורטן • איל גרינבוים • אור לנדבר • עמית אביטן • תומר דגני • ח' |

 |
**הקורפוס ה-68** (בגרמנית: **Generalkommando zbV 68** היה קורפוס של צבא הקיסרות הגרמנית במלחמת העולם הראשונה. הוא הוקם במרץ 1918 ופורק בתום המלחמה.

היסטוריה
--------

הקורפוס ה-68   הוקם במרץ 1918, על ידי שינוי שמו של קורפוס הצפון.

עם תחילת מלחמת החפירות, זיהה הצבא הגרמני כי לא ניתן עוד לקיים את יחידת הקורפוס המסורתית, כלומר אחת המורכבת משתי דיוויזיות. בעוד שבמקרים מסוימים (ובמקומות מסוימים) היה די בקורפוס של שתי דיוויזיות, במקרים אחרים היה צורך ב-5 או 6 דיוויזיות. לכן, תחת פיקודו של הינדנבורג (מקיץ 1916), נוצרו מפקדות קורפוס חדשות ללא דיוויזיות אורגניות.  הקורפוס החדש הזה נקבע כמפקדה כללית לשימוש מיוחד (בגרמנית: **Generalkommandos zur besonderen Verwendung**).

הקורפוס הוכפף לארמייה השמינית במהלך כיבוש המדינות הבלטיות, והחזיק בנארווה עם הדיוויזיה ה-205 עד תום המלחמה. לאחר המלחמה בתבוסת גרמניה ב-1918 פורק הקורפוס וחייליו שוחררו לביתם.

מפקדים
------

על הקורפוס ה-68 פיקד גנרל-לויטננט אדולף פון שקנדורף לאורך כל קיומו.

הערות שוליים
------------

1. 1 2 3  Cron 2002, p. 89
2. ↑  Note that Corps (z.b.V.) were designated with Arabic, not Roman, numerals.
3. ↑  General Commands for Special Use *Generalkommandos zur besonderen Verwendung* (Genkdo z.b.V.)
4. 1 2  "German War History". נבדק ב-30 באוקטובר 2012. `{{cite web}}`:  (עזרה)
5. ↑  Cron 2002, p. 87
6. ↑  "The Prussian Machine, GenKdo". אורכב מ-המקור ב-11 באפריל 2012. נבדק ב-30 באוקטובר 2012. `{{cite web}}`:  (עזרה)
**הקורפוס ה-68** (בגרמנית: **LXVIII. Armeekorps**) היה קורפוס של הוורמאכט שלחם במלחמת העולם השנייה.

היסטוריה
--------

הקורפוס הוקם ב-23 בספטמבר 1942, וכמפקדו מונה הלמוט פלמי. בתחילה פעל הקורפוס בקווקז כחלק מארמיית הפאנצר הראשונה במסגרת קבוצת ארמיות A ולאחר מכן פעל כחלק מארמיית הפאנצר הרביעית במסגרת קבוצת ארמיות דון, ובהמשך כחלק מפלגת הארמייה הולידט במסגרת קבוצת ארמיות דרום. ביוני 1943 הועבר הקורפוס תחת פיקוד קבוצת ארמיות E ביוון, ובנובמבר 1944 עבר הקורפוס תחת פיקוד ארמיית הפאנצר השנייה במסגרת קבוצת ארמיות F ביוגוסלביה. בהמשך לחם הקורפוס בהונגריה ובאוסטריה, וב-8 במאי 1945 נכנע לכוחות בעלות הברית.

מפקדים
------

* הלמוט פלמי (23 בספטמבר 1942 - 1 בדצמבר 1944)
* פרידריך-וילהלם מילר (1 בדצמבר 1944 - 27 בינואר 1945)
* ארתור שוורצנקר (27 בינואר 1945 - 29 בינואר 1945)
* רודולף קונרד (29 בינואר 1945 - 8 במאי 1945)

סדר הכוחות
----------

### 26 בנובמבר 1944

ב-26 בנובמבר 1944 כלל הקורפוס את היחידות הבאות:

* דיוויזיית היגר ה-117
* דיוויזיית הרייכסגרנדיר ה-44
* דיוויזיית הפאנצרגרנדיר ברנדנבורג
* הדיוויזיה ההררית ה-1
* דיוויזיית המתנדבים ה-31
* דיוויזיית האס אס ה-13
* חטיבת הגרנדירים ה-92

קישורים חיצוניים
----------------

* הקורפוס ה-68 באתר lexikon-der-wehrmacht (בגרמנית)
**סוף סלע** (נולד ב-15 ביוני 2003) הוא רוכב אופנועי מרוץ, המתחרה בקטגוריות האנדורו והמוטוקרוס. זכה באליפות ישראל בשתי הקטגוריות, השתתף חמש פעמים במרוץ הרומניאקס והשתתף בתחרויות בינלאומיות רבות ביניהן מרוץ הארצברג רודיאו ומרוץ הוקסטון פארק.

קריירת מרוצים
-------------

סוף הוא בנם הצעיר של גיא וברברה סלע, רוכבי אופנועי שטח בעצמם, ואחיהם של גב וצוק המתחרים גם הם בקטגוריה.

בגיל 13 וחצי השתתף לראשונה במרוץ הרומניאקס, הנחשב לאחד ממרוצי האנדורו הקשים בענף. סוף הוא המתחרה הצעיר ביותר שסיים את כל קטגוריות המרוץ. 
כשהיה בן 12 סיים את קטגוריית האיירון. 
סיים במקום ה-24 מתוך 100 רוכבים בקטגוריית הברונזה והיה למתחרה הצעיר ביותר שמסיים את המרוץ. בשנת 2018 התחרה בקטגוריית הסילבר ודורג במקום ה-18 בקטגוריה. שנה לאחר מכן היה לרוכב הצעיר ביותר המסיים את המרוץ בקטגוריית הגולד, קטגוריה בה מתחרים 40 הרוכבים הטובים בעולם. ב-2020 התחרה בפעם השנייה בקטגוריה וסיים במקום ה-12.

בשנת 2018 התחרה במרוץ הוקסטון פארק באנגליה, המתקיים במסגרת ליגת ה-WESS, וסיים במקום השלישי בקטגוריית האקספרט (הרמה השנייה בתחרות) וה-19 בדיורג הכולל מתוך 250 רוכבים.
בשנת 2020 התחרה שוב במירוץ ההוקסטון פארק וסיים במקום השני בקטגוריית הפרו (הקטגוריה הגבוהה ביותר).

ב-2019 התחרה במרוץ ה-Sea to Sky בטורקיה, מרוץ שנמשך 4 ימים, אותו סיים במקום ה-20. בשנת 2019 התחרה בשנית בהוקסטון פארק וסיים במקום העשירי. שנה לאחר מכן סיים את המרוץ במקום השני.

בשנת 2019 התחרה במרוץ ההארצברג רודיאו באוסטריה וסיים במקום ה-61 מתוך 1,700 מתחרים. בעקבות ההישג הוזכר סלע בכתבה ברד בול TV ובמגזין Enduro21.com כאחד מששת הרוכבים בעולם המהווים פוטנציאל להיות כוכבי העתיד של הענף.
ב 5 בספטמבר 2021 זכה במירוץ ה six days

קישורים חיצוניים
----------------

* תמי גורלי, סוף - זאת רק ההתחלה, באתר מוטו דוגרי, 13 באוקטובר 2019.

הערות שוליים
------------

1. ↑  אודי עציון, משפחת סלע - מירוצים מהילדים, באתר ynet, 8 בפברואר 2018
2. 1 2  ראוסן סביו‏, סוף סלע: סיפורו של אלוף, באתר וואלה!‏, 30 ביולי 2019
3. ↑  סוף סלע, סנסציה ישראלית ברכיבת אנדורו, אתר ערוץ הספורט, 2 בנובמבר 2020
4. ↑  עומרי גוטמן, סוף סלע במרוצי האנדורו בחו"ל, Nazzima.com, 11 באוקטובר 2018
5. ↑  אסף לביא, הישגים מדהימים לרוכבים הישראלים בחו"ל, מוטו דוגרי, 23 בספטמבר 2020
6. ↑  סוף סלע על הכוונת העולמית, באתר doogigim.co.il, ‏ 25 ביולי 2019
דגל הקרנטינה המונף על כלי שיט שנמצאים בקרנטינה; בדגלי הקוד הבינלאומי מסמל את האות L
**הֶסְגֵּר** או **קָרָנְטִינָה** (מאיטלקית: **Quarantena**) הוא סוג של בידוד רפואי מוחלט בין אדם, קבוצה או תושבי אזור גאוגרפי מסוים לבין שאר האוכלוסייה. ההסגר מוגבל בזמן והוא חל רק על פרטים או קבוצות שזוהו כנשאים פוטנציאליים של זיהום המהווה סכנה לציבור.

אטימולוגיה
----------

המונח "קרנטינה" נגזר מהמילה האיטלקית "קוורנטה", שפירושה "ארבעים" – ארבעים ימי ההסגר שהוטלו בעבר על כלי שיט שהגיעו לחופי איטליה ממקומות שבהם היו מגפות. ארבעים הימים נספרו מהעת בה הפסיקו אנשים להידבק במחלה על כלי השיט. אורכה של התקופה נגזר מאורך תקופת הדגירה של המגפות הנוראות שהגיעו לאירופה – כולרה, דבר, אבעבועות שחורות ועוד. בתום ארבעים הימים היה עולה על כלי השיט רופא ובודק אם יש חולים, ואם לא היו, ניתן אישור למלחים לבוא בקשר עם תושבי המקום.

למשל, במגפת הכולרה הראשונה והשניה הוטלו הסגרים. במגפת הקורונה הוטל הסגר על העיר ווהאן שבסין. עם התפשטות הנגיף בעולם הוטל הסגר במקומות נוספים והוחמרו ההגבלות על תנועה חופשית, בייחוד במוקדי ההידבקות הפעילים ביותר. מאות אלפי ישראלים נשלחו לבידוד בית ל-14 ימים, כדי לוודא שלא חלו.

סוגי הסגר
---------

נוסף על סגר ימי, יש גם הסגר על היבשה, מתחם המוקצה לבידוד מי שמקרוב באו, עד שיובהר שאינם חולים. לעיתים המתחמים האלה סגורים ושמורים. לעיתים מקומות ששימשו כקרנטינות נשארים עם השם גם לאחר שההסגר כבר בוטל, לכן יש במקומות שונים שכונות הנושאות את השם "קרנטינה".

יש גם הסגר לבעלי חיים, מאותן סיבות ולאותה תכלית.

הסגר אינו מהווה מענה מלא, שכן יש מחלות כגון צרעת שתקופת הדגירה שלהן ארוכה ואף משתנה.

ראו גם
------

* ריחוק חברתי
* אזור בידוד
* בידוד
* מושבת מצורעים

קישורים חיצוניים
----------------

ויקישיתוף מדיה וקבצים בנושא **הסגר** בוויקישיתוף
* A Short History of Quarantine (באנגלית)
* דני זמרין, "**הדגל הצהוב: אניות המגפה**". אותו הים - על ספנות ישראלית ועוד, 19 במרץ 2020.
* 
* הסגר, באתר אנציקלופדיה בריטניקה (באנגלית)

הערות שוליים
------------

1. ↑  נדב איל, אלכסנדר פושקין, בימי הסגר הכולרה. 1830. באתר Twitter
2. ↑  Schocken Institute מכון שוקן, שלונסקי פושקין והמגפה, באתר פייסבוק, ‏5 באפריל 2020

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007550892805171
* BnF: cb119779939 (data)
* GND: 4263187-7
* LCCN: sh85109473
* LNB: 000310534
* NARA: 10642788
* NDL: 00565503
* NKC: ph1024807

 |
**הקורפוס ה-26** (בגרמנית: **XXVI. Armeekorps**) היה קורפוס של הוורמאכט שלחם במלחמת העולם השנייה.

היסטוריה
--------

הקורפוס הוקם ב-22 באוגוסט 1939 כקורפוס מאולתר בפיקודו של אלברט וודריג, שפעל במהלך הפלישה לפולין כחלק מהארמייה השלישית במסגרת קבוצת ארמיות צפון, וב-1 באוקטובר 1939 הפך לקורפוס ה-26. במהלך המערכה על צרפת לחם הקורפוס כחלק מהארמייה ה-18 במסגרת קבוצת ארמיות B, ובשלב השני כחלק מהארמייה השנייה במסגרת קבוצת ארמיות A, ובמהלך מבצע ברברוסה לחם הקורפוס כחלק מהארמייה ה-18 במסגרת קבוצת ארמיות צפון. לאחר מכן לחם הקורפוס בקרבות השונים בזירה הצפונית, וביולי 1944 הועבר תחת פיקוד ארמיית הפאנצר השלישית, ולחם עמה בליטא ובפרוסיה המזרחית. בפברואר 1945 הועבר הקורפוס תחת פיקוד הארמייה הרביעית, ולאחר מכן תחת פיקוד ארמיית מזרח פרוסיה, ולחם בפרוסיה המזרחית עד סוף המלחמה.

מפקדים
------

* אלברט וודריג (22 באוגוסט 1939 - 1 באוקטובר 1942)
* ארנסט פון לייזר (1 באוקטובר 1942 - 1 ביולי 1943)
* גוסטב פהן (1 ביולי 1943 - 19 באוגוסט 1943)
* ארנסט פון לייזר (19 באוגוסט 1943 - 31 באוקטובר 1943)
* קרל הילפרט (31 באוקטובר 1943 - 1 בינואר 1944)
* מרטין גרזה (1 בינואר 1944 - 15 בפברואר 1944)
* אנטון גרסר (15 בפברואר 1944 - 11 במאי 1944)
* וילהלם ברלין (11 במאי 1944 - 15 ביוני 1944)
* אנטון גרסר (15 ביוני 1944 - 6 ביולי 1944)
* גרהרד מצקי (6 ביולי 1944 - 8 במאי 1945)

סדר הכוחות
----------

### הפלישה לפולין

במהלך הפלישה לפולין כלל הקורפוס את היחידות הבאות:

* הדיוויזיה ה-1
* הדיוויזיה ה-12

### הקרב על צרפת

בקרב על צרפת כלל הקורפוס את היחידות הבאות:

* הדיוויזיה ה-254
* הדיוויזיה ה-256
* דיוויזיית האס אס "דר פיהרר"

### מבצע ברברוסה

במבצע ברברוסה כלל הקורפוס את היחידות הבאות:

* הדיוויזיה ה-61
* הדיוויזיה ה-217
* הדיוויזיה ה-291

### מבצע פרוסיה המזרחית

במבצע פרוסיה המזרחית כלל הקורפוס את היחידות הבאות:

* הדיוויזיה ה-14
* דיוויזיית היגר ה-28
* הדיוויזיה ה-349
* דיוויזיית הפאנצר ה-24
* הדיוויזיה ה-299

קישורים חיצוניים
----------------

* הקורפוס ה-26 באתר lexikon-der-wehrmacht (בגרמנית)
**הקורפוס ה-60** (בגרמנית: **Generalkommando zbV 60** היה קורפוס של צבא הקיסרות הגרמנית במלחמת העולם הראשונה. הוא הוקם ב-20 בנובמבר 1916 על ידי הקמת קבוצת *מיטאו* ופורק בתום המלחמה.

היסטוריה
--------

קבוצת מיטאו, על שם העיר מיטאו, הוקמה ב-3 באוגוסט 1915. היא הפכה לקורפוס ה-60  ב-20 בנובמבר 1916, ופעלה עד סוף המלחמה.

עם תחילת מלחמת החפירות, זיהה הצבא הגרמני כי לא ניתן עוד לקיים את יחידת הקורפוס המסורתית, כלומר אחת המורכבת משתי דיוויזיות. בעוד שבמקרים מסוימים (ובמקומות מסוימים) היה די בקורפוס של שתי דיוויזיות, במקרים אחרים היה צורך ב-5 או 6 דיוויזיות. לכן, תחת פיקודו של הינדנבורג (מקיץ 1916), נוצרו מפקדות קורפוס חדשות ללא דיוויזיות אורגניות.  הקורפוס החדש הזה נקבע כמפקדה כללית לשימוש מיוחד (בגרמנית: **Generalkommandos zur besonderen Verwendung**).

מפקדים
------

לקורפוס ה-60 היו המפקדים הבאים במהלך קיומו:  

* גינטר פון פפריץ (25 בנובמבר 1916–16 במרץ 1918)
* לודוויג פון אסטורף (16 במרץ 1918–דצמבר 1918)

הערות שוליים
------------

1. 1 2  Cron 2002, p. 89
2. ↑  Note that Corps (z.b.V.) were designated with Arabic, not Roman, numerals.
3. ↑  General Commands for Special Use *Generalkommandos zur besonderen Verwendung* (Genkdo z.b.V.)
4. ↑  Cron 2002, p. 88
5. ↑  Cron 2002, p. 87
6. ↑  "The Prussian Machine, GenKdo". אורכב מ-המקור ב-11 באפריל 2012. נבדק ב-30 באוקטובר 2012. `{{cite web}}`:  (עזרה)
7. ↑  "German War History". נבדק ב-30 באוקטובר 2012. `{{cite web}}`:  (עזרה)
**הקורפוס ה-66** (בגרמנית: **LXVI. Armeekorps**) היה קורפוס של הורמאכט במהלך מלחמת העולם השנייה.

היסטוריה
--------

הקורפוס הוקם ב-21 בספטמבר 1942 בשם "קורפוס המילואים ה-66", והועמד תחת פיקוד אריך מרקס.

בנובמבר 1942 לאחר כיבוש צרפת של וישי, נשלח הקורפוס בפיקודו של בפטיסט קנייס לצרפת כחיל כיבוש. ב-7 בספטמבר 1943 מונה וילהלם וצל למפקד הקורפוס, וב-20 בדצמבר 1943 הוחלף על ידי ולטר לוכט. ב-5 באוגוסט 1944 הפך הקורפוס לקורפוס ה-66, ובספטמבר הוכפף לארמייה ה-19. באוקטובר הועבר הקורפוס תחת פיקוד הארמייה השביעית במסגרת קבוצת ארמיות B, ובדצמבר לחם עימה במהלך הקרב על הבליטה. בינואר 1945 הועבר הקורפוס תחת פיקוד ארמיית הפאנצר השישית, ובפברואר 1945 הועבר הקורפוס תחת פיקוד ארמיית הפאנצר החמישית. במרץ 1945 מונה הרמן פלרקה למפקד הקורפוס, ופיקד עליו כחלק מארמייה ה-11 עד לכניעת כל כוחות קבוצת ארמיות B בכיס הרוהר, ב-18 באפריל 1945.

מפקדים
------

* אריך מרקס (21 בספטמבר 1942 - 1 באוקטובר 1942)
* לא ידוע (1 באוקטובר 1942 - 12 בנובמבר 1942)
* בפטיסט קנייס (12 בנובמבר 1942 - 10 במאי 1943)
* אוטו רטיג (10 במאי 1943 - 15 ביוני 1943)
* בפטיסט קנייס (15 ביוני 1943 - 7 בספטמבר 1943)
* וילהלם וצל (7 בספטמבר 1943 - 20 בדצמבר 1943)
* ולטר לוכט (20 בדצמבר 1943 - מרץ 1945)
* הרמן פלרקה (מרץ 1945 - 18 באפריל 1945)

סדר הכוחות
----------

### הקרב על הבליטה

בקרב על הבליטה כלל הקורפוס את היחידות הבאות:

* דיוויזיית הפולקסגרנדיר ה-18
* דיוויזיית הפולקסגרנדיר ה-62

קישורים חיצוניים
----------------

* הקורפוס ה-66 באתר lexikon-der-wehrmacht בגרמנית
**הקורפוס ה-67** (בגרמנית: **LXVII. Armeekorps**) היה קורפוס של הורמאכט במהלך מלחמת העולם השנייה.

היסטוריה
--------

הקורפוס הוקם ב-24 בספטמבר 1942 בשם "קורפוס המילואים ה-67", והועמד תחת פיקוד ולטר פישר פון וייקרשטהאל.

ב-20 בינואר 1944 הפך הקורפוס לקורפוס ה-66, ובפברואר הוכפף לארמייה ה-15. ב-25 ביולי 1944 מונה אוטו שפונהיימר למפקד הקורפוס, וב-28 באוקטובר 1944 הוחלף על ידי קרל פליכר. ב-1 בדצמבר 1944 מונה פליקס שוואלבה למפקד הקורפוס, וב-17 בדצמבר 1944 הוחלף על ידי אוטו היצפלד, שלחם עם הקורפוס במהלך הקרב על הבליטה כחלק מארמיית הפאנצר השישית. בינואר 1945 הוכפף הקורפוס תחת פיקוד הארמייה ה-15, ובפברואר הוכפף הקורפוס תחת פיקוד ארמיית הפאנצר החמישית. היצפלד לחם עם הקורפוס בקרבות בגרמניה, ובאפריל פיקד עליו כחלק מארמייה ה-11 שמונה למפקדה, עד לכניעת כל כוחות קבוצת ארמיות B בכיס הרוהר, ב-18 באפריל 1945.

מפקדים
------

* ולטר פישר פון וייקרסטהאל (24 בספטמבר 1942 - 1 ביוני 1944)
* אלפרד גאוזה (1 ביוני 1944 - 7 ביוני 1944)
* ולטר פישר פון וייקרסטהאל (7 ביוני 1944 - 24 ביולי 1944)
* קרל פליכר (24 ביולי 1944 - 25 ביולי 1944)
* אוטו שפונהיימר (25 ביולי 1944 - 25 באוקטובר 1944)
* פרידריך אוגוסט שק (25 באוקטובר 1944 - 28 באוקטובר 1944)
* קרל פליכר (28 באוקטובר 1944 - 1 בדצמבר 1944)
* פליקס שוואלבה (1 בדצמבר 1944 - 17 בדצמבר 1944)
* אוטו היצפלד (17 בדצמבר 1944 - 18 באפריל 1945)

סדר הכוחות
----------

### הקרב על הבליטה

בקרב על הבליטה כלל הקורפוס את היחידות הבאות:

* דיוויזיית הפאנצרגרנדיר ה-3
* דיוויזיית הפולקסגרנדיר ה-242
* דיוויזיית הפולקסגרנדיר ה-272
* דיוויזיית הפולקסגרנדיר ה-326

קישורים חיצוניים
----------------

* הקורפוס ה-67 באתר lexikon-der-wehrmacht (בגרמנית)
**גדי פולבר** (נולד כ**גדי מרגון** ב-23 במרץ 1965) הוא כדורגלן עבר ישראלי, ששיחק בעמדת הקשר האחורי ובלם קדמי.

קריירה
------

גדי פולבר התחיל במחלקת הנוער של הפועל פתח תקווה. בגיל 17 עבר לקבוצת הנוער של הפועל כפר סבא ומשם בעונת 1983–1984 לקבוצת הבוגרים ששיחקה בליגה הארצית ובסוף העונה העפילה חזרה ללאומית. פולבר תפס מהר מאוד מקום בהרכב הפותח כקשר אחורי, בזכות מבנה גופו המוצק, זריזותו וכושר הבקעת השערים בנגיחות ראש ובעיטות חזקות מרחוק. בבוגרים של הפועל כפר סבא שיחק עד אמצע עונת 1989–1990, עת עבר לקבוצת הפועל חדרה מתחתית הליגה הארצית עד סוף העונה.

בעונת 1990–1991 הצטרף לקבוצת מכבי עירוני אשדוד שהתחילה לשחק בליגה הארצית וסיים עם הקבוצה במקום הרביעי בטבלה. המאמן אריה רדלר הציב אותו תחילה כקשר אחורי ובהמשך כבלם קדמי. בעונות 1991–1997 שיחק שוב בהפועל חדרה בליגה הארצית כבלם. בעונת 1997–1998 שיחק בבית"ר כפר סבא מליגה ב'. לאחר מכן פרש ממשחק.

חיים אישיים
-----------

פולבר הוא גיסם של אדורם קייסי ואבינועם קייסי, בלם הפועל פתח תקווה בעבר. כיום מתגורר פולבר בפוקט, תאילנד ובעל מסעדה וסוכנות נסיעות.

קישורים חיצוניים
----------------

* חיש גדי, בעיתון מעריב 13 במרץ 1989

הערות שוליים
------------

1. ↑  מיהו גד פולבר, מעריב, 6 בספטמבר 1987
2. ↑  הפסד בכורה לבית"ר ירושלים, בעיתון מעריב 19 בדצמבר 1982
3. ↑  דמתי מוריד את הנעליים מהמסמר, בעיתון מעריב 30 בינואר 1990
4. ↑  הליגה הארצית עונת 90–91 אלה שמות, בעיתון מעריב 3 באוקטובר 1990
באלגברה, **הסגור האלגברי** (algebraic closure) של שדה F הוא השדה הקטן ביותר המכיל את F, שהוא סגור אלגברית. את הסגור האלגברי אפשר לבנות על ידי שילוב של כל ההרחבות ממימד סופי של השדה המקורי. כדי לשלב בין השדות השונים כראוי, יש להפעיל את הלמה של צורן.

לכל שדה יש סגור אלגברי, שהוא יחיד עד כדי איזומורפיזם. לכן אפשר לדבר על 'הסגור האלגברי', בה"א הידיעה. הסגור האלגברי שווה לשדה עצמו רק כאשר השדה כבר סגור אלגברית. כל שדה סגור אלגברית המכיל את F, מכיל גם את הסגור האלגברי של F. כאשר F שדה אינסופי הסגור האלגברי של שדה F הוא בעל אותה עוצמה כמו של F. לדוגמה, הסגור האלגברי של שדה המספרים הרציונליים הוא שדה המספרים האלגבריים, והסגור האלגברי של שדה המספרים הממשיים הוא שדה המספרים המרוכבים. לפי משפט של ארטין ושרייר (Schreier) מ-1927, הממד של הסגור האלגברי מעל השדה הוא 1, 2, או אינסוף.

בנוסף לבניה המופשטת של סגור אלגברי, היוצאת משדה נתון ומחזירה הרחבה שלו, אפשר להתבונן גם בסגור האלגברי היחסי. אם {\displaystyle F\subseteq K} שני שדות, אז **הסגור האלגברי של F ב- K** (או: הסגור האלגברי היחסי) הוא אוסף האיברים של K שהם אלגבריים מעל F.

ראו גם
------

* שדה סגור אלגברית
* שדה סדור שלם
* סגור שלם (integral closure)

קישורים חיצוניים
----------------

* סגור אלגברי, באתר MathWorld (באנגלית)
**ולדימיר איוואנוביץ' זאוורשינסקי** (ברוסית: **Владимир Иванович Завершинский**;‏ 24 בנובמבר 1949, טארוטינו – 23 בספטמבר 2019, מוסקבה) היה סוכן שירותי הביון הסובייטים והרוסים. שימש כסגן מנהל שירות הביון של הפדרציה הרוסית (2000–2008).

ביוגרפיה
--------

הוא סיים את לימודיו בבית הספר התיכון בכפר הולדתו. מאז 1964 התגוררה המשפחה בעיר יסנטוקי, שם סיים את לימודיו בבית הספר התיכון על שם דז'ריזינסקי בשנת 1966. סיים בהצטיינות את הפקולטה הפילולוגית של המכון הפדגוגי קראצ'אי-צ'רקסיה בשנת 1970.

בשנת 1970 הוא הוזמן לעבוד בק.ג.ב.. הוא סיים את הקורסים הגבוהים של הק.ג.ב שתחת מועצת השרים של ברית המועצות במינסק בשנת 1971. הוא עבד 4 שנים בסיכול ריגול.

מאז 1977 עבד כסוכן מבצעי במינהל הראשי הראשון של הק.ג.ב. במשך 12 שנים עבד במדינות זרות. ידוע שהוא עבד ברפובליקה הדמוקרטית הגרמנית במשך תקופה ארוכה ומאז 1989 הוא היה ראש המחלקה השלישית של הנציגות של הק.ג.ב בשטאזי.

בשנת 1992 חזר למוסקבה ועבד במטה שירות הביון של הפדרציה הרוסית, כראש מחלקה. בשנת 1994 הוא מונה לראש אחת המחלקות המובילות בסוכנות הביון הרוסית, שבראשה עמד במשך 6 שנים.

ב-24 בנובמבר 2000 מונה לסגן מנהל שירות הביון. ביולי 2008 פוטר מתפקידו. ביולי 2008 מונה לעוזר מזכיר מועצת הביטחון של הפדרציה הרוסית. התפטר מתפקידו באוקטובר 2013.

הוא התגורר במוסקבה התמחה בטיפוס הרים ואהב היסטוריה ונומיסמטיקה. מחבר הספרים "מאמרים על ההיסטוריה של טארוטינו" (2008) ו"על ההיסטוריה של יצירת גדוד הקוזקים האדומים של סטנקה רזין בטרויצק" (2012). מת ב-23 בספטמבר 2019.

קישורים חיצוניים
----------------

* ביוגרפיה, באתר הרשמי של סוכנות הביון של רוסיה
* ביוגרפיה, באתר הרשמי של מועצת הביטחון של הפדרציה הרוסית

הערות שוליים
------------

1. ↑  Светлая память
2. ↑  Мазур, Г. М. Завершинский Владимир Иванович / Г. М. Мазур // Челябинская область : энциклопедия : в 7 т. / редкол.: К. Н. Бочкарев (гл. ред.) [и др.]. — Челябинск: Камен. пояс, 2008. — Т. 2. — С. 353 : фот.
3. ↑  Некролог // «Красная Звезда». — 2009, 25 сентября. — С.12.